  Майя Бывальцева Калык дружинникъёсты утетаны араз быдэн 500 манет висъяськоз. Муниципалитетъёслы элькун коньдэтысь субсидиос сётон сярысь пуктэтэз 27-тӥ инвожое юнматӥз Удмуртиысь кивалтэтлэн азьвалтэтэз, ивортэ «Удмуртия» агентстволэн корреспондентэз. Удмуртиысь кунпуш ужъёсъя министерствоысь мерлыко эрикрадэз утёнъя полицилэн кивалтӥсезлэн ужзэ огдырлы быдэсъясь Олег Опарин верамъя, калык дружинникъёсты утетан ужпум азьвыл йылаз-пумаз вуттымтэ вал. Соин сэрен али интыысь аскивалтон ёзэсъёсын 162 гинэ дружинникъёс утетамын. Со дыре ик улосвылын 63 калык дружинаос но 2 мерлыко огазеяськонъёс пусъемын, отын оглом 600-лэсь трос адями. Ужоскетъёссэ быдэсъян вакытэ калык дружинниклэсь улонзэ но тазалыксэ утетан — со мерлыко утён. Со сяна, Удмуртиысь кивалтэт калык дружинаосты азинтон понна элькун коньдэтысь 1 миллион 700 сюрс манет мында субсидиосты люкылӥз. Коньдон мыноз дӥськут, оргтехника, канцеляр вузъёс басьтыны, ужан интыосты арендае басьтэм понна тыриськонъёслы. Уксёез интыосы келялозы, муниципал бюджетъёсысь но валче вылысь коньдон висъязы ке. Тегъёс: Ижкар МВД Удмуртия дружинникъёс коньдэт  